**Beretning for 2022 på generalforsamlingen mandag den 20. marts 2023**

Da vi for et år siden var samlet til generalforsamling, havde vi haft krig i Europa i **en** **måned** – en krig, ingen af os vel havde troet mulig, men som ikke desto mindre nu har varet **et år** – og på ingen måde er afsluttet endnu.

Selvom vi føler, at krigens rædsler har fyldt alt i det forgangne år, så har vi dog holdt gang i vores forening med følgende arrangementer:

Vi har i 2022 afholdt: **6 bestyrelsesmøder,**

**6 udstillinger med fernisering**

**1 kulturaften samt**

**1 medlemsudflugt**

**Udstillingerne:**

03.01.22 – 28.02.22 Pia Lillback Clausen med malerier

21.03.22 – 30.04.22 Jonna Kessel – malerier og som noget nyt:  
Tove Lundby med keramik i glasmontrerne.

09.05.22 – 30.06.22 Inge Hedegaard med malerier, og  
Lizzie Rasmussen med glaskunst i montrerne.

01.08.22 – 30.09.22 Susan Hornemann med malerier og  
Dorthe Jensen med sølv smykker i montrerne.

03.10.22 – 30.11.22 Annette Pedersen med malerier og  
Irene Søgaard med rakukeramik i montrerne.

01.12.22 – 31.12.22 Medlemmernes kunst sammen med  
 kunst udført af Næshøjskolens 4. og 8. klasser.  
 Dette var ikke prøvet før, men det vil blive gentaget,  
 for det var faktisk hyggeligt med både skoleelever og   
 voksne sammen.

.

I løbet af 2022 fik vi 13 nye medlemmer og måtte også sige farvel til 9 medlemmer, så vi ultimo år 2022 havde 83 medlemmer.

Vi har i 2023 allerede fået 3 nye medlemmer,

Og vi tager meget gerne imod flere – og som I ved, er der en flaske vin på højkant til et medlem, der skaffer et nyt medlem.  
For år 2022 skal vi af med i alt 7 flasker, og for første gang modtager et af vore medlemmer hele 6 flasker – flot klaret Anne.

**Den 25. april 2022** afholdt vi efter flere udsættelser på grund af Coronaen

endelig vores kulturaften med forstanderen på Løgumkloster Refugium Helle Skaarup. Vi var i alt 54 deltagere denne aften.  
Aftenen blev som altid afholdt i samarbejde med Harlev Framlev Grundejerforening.

**Årets udflugt/kursus** gik i år til Christina Monrad, hvis kunst, vi har kunnet nyde på vores vægge og i montrerne i januar og februar i 2023.  
En udstilling, vi har fået meget ros for.  
**11. august 2022** var vi 22 glade piger, der hyggede os med Tusch ballader, godt hjulpet på vej af Christina langt ude i skoven.  
Og som vanen tro havde vi sandwich, vin og kaffe mm. med.  
En rigtig dejlig aften.

**Nu ser vi lidt frem til indeværende år 2023:**

**Kontingentet for 2023 er uændret på DK 300,- om året, og skal gerne indbetales inden 1.april 2023.**

**For jer, der endnu ikke har betalt, er det i aften muligt at betale til mig, når vi er færdige med generalforsamlingen enten kontant eller på mobile pay – hvis I ønsker det.**

**Udstillinger i 2023:**

1. Fra den 2. januar til den 28. februar har vi som sagt haft Christina Monrads flotte udstilling.
2. Fra 1. marts til den 20. marts har vores indkøbte genstande prydet vægge i cafeen og hylderne i glasmontre – Vi håber, at I vil synes om vores indkøb.
3. Fra 20. marts til 30. april er der både udstilling af malerier tilhørende Lærke Egefjord, og kunst lavet af Jytte Olsen, som bruger beton og gips til sine værker. Mange af jer har nok allerede deltaget i ferniseringen og ellers er det jo blot at se sig om på væggene og i montrerne.
4. Fra 1. maj til den 30. juni overtager Erik Boye væggene til sine malerier,  
   og Gitte Bertelsen udstiller granit kunst i montrerne.  
   Fernisering mandag den 1. maj 2023
5. I juli måned har vi igen fri, men så overtager malerpigerne fra Næshøj væggene.
6. Fra 1. august til den 30. september kommer Kitte Laursen og udstiller malerier. Og Birgit Juel Bertelsen udstiller Stentøj og keramik i montrerne. Fernisering tirsdag den 1. august 2023.
7. Fra 1. oktober til 30. november er det Annegrethe Dumont, der udstiller malerier både på væggene og i montrerne.  
   Fernisering mandag den 2. oktober 2023.
8. I december måned bliver det igen en kombination af børnekunst samt medlemskunst. Så vi håber også i år, at de af jer, der går rundt med en lille kunstner i maven, er med på at lave en god udstilling.   
   I kan allerede nu give jeres tilsagn til Kirsten Meinicke eller Jytte Andersen.

I kan se vores program i den nye folder, som ligger på bordene i aften.

**Årets udflugt** er planlagt til den **11. maj 2023**, hvor vi endnu engang tager til August Art i Vrinners. Det er nogle år siden, vi sidst besøgte stedet, og der er siden da kommet nye kunstnere til.

**Årets kulturaften** er planlagt til torsdag **den 9. november 2023**, hvor vi får besøg af Lærke Egefjord endnu engang.   
Denne aften vil Lærke holde foredraget **”Din Kreative Hjerne”,** og give os et indblik i, hvad Kunsten og det kreative kan gøre ved os af positive ting.

**Stor tak til bestyrelsen for godt og konstruktivt samarbejde,**

**Også stor tak til alle jer medlemmer for jeres opbakning.**

**Sidste år sluttede jeg min beretning med Peter Birks ord til sit omslagsbillede på kunstbogen: Det lys der er skjult.  
Og da vi desværre stadig lever midt i krigshelvedet i Europa, og følger Ukrainernes forfærdelige liv på alle måder, ja så kan jeg ikke finde et bedre udtryk, så I får lige verset endnu engang.**

**”Nogle gange, når havgusen fanger folk på stranden**

**Er det, som om et ukendt drama bliver vakt til live.**

**Det tager mange år, før havet får bugt med en bunker.**

**Det tager lang tid at glemme en krig eller en katastrofe.**

**Der bliver ved med at være et ekko.**

**Men lyset skinner igennem.”**

**På gensyn til vores arrangementer i 2023.**

**Hanne Sørensen**